ОБЩИНСКИ СЪВЕТ – гр.К А Р Н О Б А Т

П Р О Т О К О Л

№ 26

 На 24 ЮЛИ 2025 година се проведе ДВАДЕСЕТ И ШЕСТОТО ЗАСЕДАНИЕ на Общински съвет – Карнобат.

 От общия брой 21 общински съветници присъстваха 16, което се установи от присъствения списък.

 Председателят на Общинския съвет – Карнобат, Маргарита Стаматова съобщи, че Общинския съвет има необходимия кворум, заседанието е законно и може да взема решения.

МАРГАРИТА СТАМАТОВА – Днес съм насрочила двадесет и шестото заседание. В дневния ред има включени 12 точки, и беше раздаден предварително в срока, предвиден в правилника. Докладните са разгледани в заседания на постоянните комисии. Вие имате ли някакви допълнения, предложения по дневния ред.

ГЕОРГИ ДИМИТРОВ – Оттеглям точка 4 от дневния ред, аз обясних на комисиите, евентуално за следващо или по-следващо заседание на Общински съвет ще бъде внесено.

МАРИЯ ГЕНОВА - Уважаема г-жо председател, предлагам в заседанието да включим още една точка, днес преди обяд дойде писмото от УМБАЛ – Бургас, за определяне на Представител на Община Карнобат за участие в провеждането на извънредно общо събрание на акционерите на „УМБАЛ – Бургас“ АД, което ще се проведе на 27.08.2025 г. от 11,00 часа, предвид датата за провеждане предлагам да влезе на днешното заседание.

МАРГАРИТА СТАМАТОВА – Други предложения по дневния ред, ако няма предлагам на мястото на оттеглената точка 4 да включим докладната записка на г-жа Генова, за да не променяме реда на докладните в проекта за дневен ред. Преминаваме към гласуване на дневния ред. Който е съгласен с така направените предложения за промяна на проекта за дневен ред, моля да гласува.

 След гласуване общинските съветници с 15 гласа „ЗА”, 0 глас „Против“, 0 гласа „Въздържал си“ приеха следния

Д Н Е В Е Н Р Е Д:

 **1.ДОКЛАДНА ЗАПИСКА от Георги Димитров – кмет на Община Карнобат, относно:** Отчет на Кмета на Община Карнобат за изпълнение на решенията на Общински съвет – Карнобат през първото полугодие на 2025г. **Вх.№ 375/09.07.2025г.**

**2.ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на временни безлихвени заеми за допустими възстановими разходи по европейски проекти. **Вх. № 382/16.07.2025г.**

 **3.ДОКЛАДНА ЗАПИСКА от Стефка Иванова – зам. кмет на Община Карнобат, относно**: ПРОДАЖБА НА НЕДВИЖИМ ИМОТ – ЧАСТНА ОБЩИНСКА СОБСТВЕНОСТ. **Вх. № 377/14.07.2025г.**

 **4.ДОКЛАДНА ЗАПИСКА от Мария Генова – зам. кмет на Община Карнобат, относно:** Представител на Община Карнобат за участие в провеждането на извънредно общо събрание на акционерите на „УМБАЛ – Бургас“ АД, което ще се проведе на 27.08.2025 г. от 11,00 часа. **Вх. № 388/24.07.2025г.**

**5.ДОКЛАДНА ЗАПИСКА от Георги Димитров – кмет на Община Карнобат, относно:** ОТДАВАНЕ ПОД НАЕМ, ЧРЕЗ ТЪРГ, НА СВОБОДНИТЕ ПАСИЩА И ЛИВАДИ ОТ ОБЩИНСКИ ПОЗЕМЛЕН ФОНД, ЗА КАЛЕНДАРНАТА 2026 ГОДИНА. **Вх. № 381/16.07.2025г.**

**6.ДОКЛАДНА ЗАПИСКА от Георги Димитров – кмет на Община Карнобат, относно:** Отдаване под наем на част от имот – публична общинска собственост, за разполагане на преместваем обект по чл.56 от ЗУТ **Вх. № 379/14.07.2025г.**

 **7.ДОКЛАДНА ЗАПИСКА от Георги Димитров – кмет на Община Карнобат, относно:** ОБЯВЯВАНЕ НА ОБЕКТ ОТ ПЪРВОСТЕПЕННО ОБЩИНСКО ЗНАЧЕНИЕ И ДОПЪЛНЕНИЕ НА ГОДИШНАТА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ, ПРИЕТА С РЕШЕНИЕ №20.200/30.01.2025 Г. НА ОБЩИНСКИ СЪВЕТ – КАРНОБАТ. **Вх. № 376/11.07.2025г.**

**8.ДОКЛАДНА ЗАПИСКА от Георги Димитров – кмет на Община Карнобат, относно:** ДАВАНЕ НА РАЗРЕШЕНИЕ ЗА ИЗРАБОТВАНЕ НА ПРОЕКТ ЗА ЗА ИЗМЕНЕНИЕ НА ПУП-ПУР /ПЛАН ЗА УЛИЧНА РЕГУЛАЦИЯ/, КАСАЕЩО ИЗМЕНЕНИЕ НА УЛИЧНАТА РЕГУЛАЦИОННА ЛИНИЯ ПО ИМОТНАТА ГРАНИЦА НА ВСИЧКИ ИМОТИ В КВ. 71 ПО ДЕЙСТВАЩИЯ РЕГУЛАЦИОНЕН ПЛАН НА ГРАД КАРНОБАТ. **Вх. № 374/09.07.2025г.**

 **9.ДОКЛАДНА ЗАПИСКА от Георги Димитров – кмет на Община Карнобат, относно:** Обществен превоз на пътници по утвърдени транспортни схеми. **Вх. № 378/14.07.2025г.**

**10.ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на превозвача „М-Бус“ ООД на новопридобити електрически автобуси и зарядни станции под наем за срока на Договор № РV 414/06.02.2023 г. (а именно до 31.12.2025 г.) за извършване на превоз на пътници по вътрешноградски автобусни линии № 1 и № 2.  **Вх. № 385/17.07.2025г.**

 **11.ДОКЛАДНА ЗАПИСКА от Мария Генова – зам. кмет на Община Карнобат, относно:** Приемане на Общински годишен план за социалните услуги през 2026 г. на територията на община Карнобат. **Вх. № 384/17.07.2025г.**

**12.ДОКЛАДНА ЗАПИСКА от Мария Генова – зам. кмет на Община Карнобат, относно:** Кандидатстване на Община Карнобат по процедура чрез директно предоставяне на средства по Механизма за възстановяване и устойчивост. **Вх. № 383/16.07.2025г.**

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Отчет на Кмета на Община Карнобат за изпълнение на решенията на Общински съвет – Карнобат през първото полугодие на 2025г. **Вх.№ 375/09.07.2025г.**

МАРГАРИТА СТАМАТОВА – Вносителя. Заповядайте.

ГЕОРГИ ДИМИТРОВ – Нямам какво да добавя, нямаме неизпълнено решение, имаме решения в процес на изпълнениe, една значителна част вече са изпълнени.

МАРГАРИТА СТАМАТОВА – Имате думата за въпроси, мнения. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направеното предложение за решение по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следното

Р Е Ш Е Н И Е:

 Общински съвет-Карнобат, на основание чл.21, ал.1, т.23 във връзка с чл.44,ал.1,т.7 от ЗМСМА, ПРИЕМА за сведение отчета на Кмета на Община Карнобат за изпълнение на решенията на Общински съвет – Карнобат през първото полугодие на 2025 г.

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на временни безлихвени заеми за допустими възстановими разходи по европейски проекти. **Вх. № 382/16.07.2025г.**

 МАРГАРИТА СТАМАТОВА – Вносителя имате ли нещо да добавите?

 ГЕОРГИ ДИМИТРОВ - Става дума за 14 проекта. Вчера получихме писмо за един от тях, в което се посочва, че искането ни ще бъде удовлетворено. Това означава, че сумата ще бъде отпусната бързо – разплащането по тези проекти протича ускорено. Става въпрос конкретно за проектите, които сме посочили като част от Плана за възстановяване и устойчивост и европейските програми.

Уточнихме пред комисиите, че въпросът не засяга Националната програма – там все още няма извършени плащания, въпреки че фактурите са издадени още през декември миналата година, там нямаме право на такова мостово финансиране и заради това такива пари не искаме, това са собствени пари, които общината разполага вместо да теглим кредити ще използваме собствени средства .

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следното

РЕШЕНИЕ

На основание чл.21, ал.1, т.10 и ал. 2 от Закона за местното самоуправление и местната администрация; чл. 104, ал. 1, т. 5, ал.2 и ал. 4 от Закона за публичните финанси, Общински съвет Карнобат:

1. Дава съгласие за предоставяне на временни безлихвени заеми от бюджета на Община Карнобат по следните проекти, съгласно сключени договори за предоставяне на безвъзмездна финансова помощ, с цел разплащане на разходи по тяхното изпълнение:

1.1. Проект № BG-RRP-8.013-0002 „Изпълнение на мерки за подобряване на устойчивата градска мобилност на Община Айтос и Община Карнобат“, по процедура BG-RRP-8.013 „Екологосъобразна мобилност“, съгласно договор за финансиране № BG-RRP-8.013-0002-C01 от 19.04.2024 г. за предоставяне на средства на крайни получатели от Механизма за възстановяване и устойчивост (МВУ/Механизма) - временен безлихвен заем в размер до 75 000 лв.

1.2. Проект № BG-RRP-4.020-0084 „Повишаване на енергийната ефективност на сграда на Народно читалище „Н. Й. Вапцаров — 1925 г.”, с. Екзарх Антимово“, по процедура BG-RRP-4.020 „Подкрепа за устойчиво енергийно обновяване на публичен сграден фонд за административно обслужване, култура и спорт“, съгласно договор за финансиране № BG-RRP-4.020-0084-C01 от 24.04.2024 г. за предоставяне на средства на крайни получатели от Механизма за възстановяване и устойчивост (МВУ/Механизма) - временен безлихвен заем в размер до 310 000 лв.

1.3. Проект „Подкрепа за устойчиво енергийно обновяване на публичен сграден фонд за административно обслужване, култура и спорт“, № BG-RRP-4.020-0083-C01, Програма механизъм за възстановяване и устойчивост- „Устойчиво енергийно обновяване на публични сгради за административно обслужване на територията на община Карнобат“ - временен безлихвен заем в размер до 200 000 лв.

1.4. Проект "Устойчиво енергийно обновяване на многофамилна жилищна сграда в град Карнобат с адрес: бул. "Москва" № 83-85", Процедура BG-RRP-4.023 "Подкрепа за устойчиво енергийно обновяване на жилищния сграден фонд -Етап I", по Плана за възстановяване и устойчивост (ПВУ) на Република България, Договор за финансиране № BG-RRP-4.023-0178-С01 от 18.11.2024 г. - временен безлихвен заем в размер до 300 000 лв.

1.5. Проект „Изграждане и оборудване на нови социални услуги „Резидентна грижа за пълнолетни лица с деменция“ -2 бр. и „Център за специализирана подкрепа за лица с увреждания и техните семейства“- 1 бр. в УПИ IV-2306, кв. 173 по плана на гр. Карнобат“, Процедура BG-RRP-11.018 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Плана за възстановяване и устойчивост (ПВУ) на Република България, Договор за финансиране № BG-RRP-11.018-0003-C01 от 07.03.2025 г.- временен безлихвен заем в размер до 120 000 лв.

1.6. Проект „Предоставяне на топъл обяд в община Карнобат“ , № BG05SFPR003-1.01-0086-C02, Програма за храни и основно материално подпомагане 2021-2027- временен безлихвен заем в размер до 15 000 лева;

1.7. Проект „Силен старт“, № BG05SFPR001-1.003-0001, Програма Образование 2021-2027, който ще се изпълнява в седем детски градини в Община Карнобат- временен безлихвен заем в размер до 20 000 лева;

1.8. Младежка заетост +, № BG05SFPR002-3.001-0001, заявка № МЗПРЧР-02-05-2040#5/25062024, , Програма развитие на човешките ресурси 2021-2027- временен безлихвен заем в размер до 20 000 лева;

1.9. Младежка заетост +, № BG05SFPR002-3.001-0001, заявка № МЗПРЧР-02-05-6785#5/19032025, , Програма развитие на човешките ресурси 2021-2027- временен безлихвен заем в размер до 100 000 лева;

1.10. „Укрепване на общинския капацитет в община Карнобат“, Договор № BG05SFPR002-2.002-0103-C02, Програма развитие на човешките ресурси 2021-2027- временен безлихвен заем в размер до 30 000 лева.

1.11. „Техническа подкрепа на община Карнобат за изпълнение на ИТИ инструмента“, Договор № BG16FFPR003-2.005-0008-C01, по Програма „Развитие на регионите“ 2021-2027 - временен безлихвен заем в размер до 50 000 лева.

1.12. Проект "Устойчиво енергийно обновяване на многофамилна жилищна сграда в град Карнобат с адрес: кв. "Възраждане", бл. 3, Процедура BG-RRP-4.024 "Подкрепа за устойчиво енергийно обновяване на жилищния сграден фонд -Етап II", по Плана за възстановяване и устойчивост (ПВУ) на Република България, Договор за финансиране № BG-RRP-4.024-0090-С01 от 13.06.2025 г.- временен безлихвен заем в размер до 150 000 лева.

1.13. Проект "Устойчиво енергийно обновяване на многофамилна жилищна сграда в град Карнобат с адрес: ул. "Иван Вазов", №15, 17, Процедура BG-RRP-4.024 "Подкрепа за устойчиво енергийно обновяване на жилищния сграден фонд -Етап II", по Плана за възстановяване и устойчивост (ПВУ) на Република България, Договор за финансиране № BG-RRP-4.024-0091-С01 от 13.06.2025 г. - временен безлихвен заем в размер до 100 000 лева.

1.14. Младежка заетост +, № BG05SFPR002-3.001-0001, заявка № МЗПРЧР-02-05-8996#6/02062025, Програма развитие на човешките ресурси 2021-2027 - временен безлихвен заем в размер до 100 000 лева.

1.15. Младежка заетост +, № BG05SFPR002-3.001-0001, заявка № МЗПРЧР-02-05-9439#7/07.2025, Програма развитие на човешките ресурси 2021-2027 - временен безлихвен заем в размер до 30 000 лева.

Срокът за погасяване на заемите се обвързва със сроковете на ползването на съответното финансиране със средства от Европейския съюз и от други международни програми и договори и свързаното с тях национално съфинансиране и може да превишава края на бюджетната година.

 Срокът за възстановяване на заемите по изброените проекти е след одобрение на искания за плащане от Управляващите органи на програмите.

Възлага на Кмета да извърши последващи действия по изпълнение на Решението.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Стефка Иванова – зам. кмет на Община Карнобат, относно**: ПРОДАЖБА НА НЕДВИЖИМ ИМОТ – ЧАСТНА ОБЩИНСКА СОБСТВЕНОСТ. **Вх. № 377/14.07.2025г.**

МАРГАРИТА СТАМАТОВА – Вносителя имате ли нещо да добавите?

СТЕФКА ИВАНОВА – Нямам какво да добавя.

МАРГАРИТА СТАМАТОВА – Колеги имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да гласуваме заедно двете решения. Има ли възражния. Преминем към гласуване на предложените проекто – решения. Гласуваме поименно.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

Р Е Ш Е Н И Е:

**І.** Общински съвет Карнобат на основание чл.21, ал.1, т.12 от ЗМСМВ и чл.8, ал.9 от ЗОС, допълва приетата с Решение № 20.200/30.01.2025г. на Общински съвет гр.Карнобат Програма за управление и разпореждане с имоти – общинска собственост за 2024г., като в раздел **ІІІ.Б.ИМОТИ ЗА ПРОДАЖБА се добави**

**Поземлен имот с идентификатор 36525.502.2749 по КККР на гр.Карнобат, с площ 343 кв.м;** Трайно предназначение на територията: Урбанизирана; Начин на трайно ползване: Ниско застрояване (до 10м); Адрес на поземления имот: гр.Карнобат, ул.“Места“ № 20**, актуван с АЧОС № 3976/30.11.2007г.**

**ІІ. Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл. 35, ал. 3 от Закона за общинската собственост и чл. 33, ал. 1 от Наредбата за реда за придобиване, управление и разпореждане с общинско имущество – собственост на община Карнобат, дава съгласие **да се продаде на Катя Миткова и Съби Митков,** недвижим имот – частна общинска собственост, находящ се в гр.Карнобат, обл.Бургас, представляващ **Поземлен имот с идентификатор** **36525.502.2749** (тридесет и шест хиляди петстотин двадесет и пет, точка, петстотин и две, точка, две хиляди седемстотин четиридесет и девет) **по КККР на гр.Карнобат**, одобрени със заповед № РД-18-100/27.06.2024г. на Изпълнителен директор на АГКК, с **площ 343** (триста четиридесет и три) **кв.м;** Трайно предназначение на територията: Урбанизирана; Начин на трайно ползване: Ниско застрояване (до 10м); Адрес на поземления имот: гр.Карнобат, ул.“Места“ № 20, при съседи: 36525.502.2747, 36525.502.2746, 36525.502.1730, 36525.502.2750, 36525.502.2748, съответстващ на п.им. 2749, за който имот заедно с п.им. 2746 е отреден **упи ХІІ-2746, 2749 от кв.142** по ПУП на гр.Карнобат, отреден за жилищно застрояване за сумата от **8033,00** **лева (осем хиляди тридесет и три лева), без ДДС**.

Данъчната оценка на имота е 5419,40 лева (пет хиляди четиристотин и деветнадесет лева и четиридесет стотинки).

**Катя Миткова и Съби Митков** следва да заплатят стойността на недвижимия имот, 2,6 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл.45, ал.5, т.1 от ЗДДС, както и стойността на разходите, направени от общината за изготвянето на пазарната оценка. Срокът и начинът на заплащане на дължимата сума да се определят със заповедта на Кмета на Община Карнобат.

**Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

 **ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Мария Генова – зам. кмет на Община Карнобат, относно:** Представител на Община Карнобат за участие в провеждането на извънредно общо събрание на акционерите на „УМБАЛ – Бургас“ АД, което ще се проведе на 27.08.2025 г. от 11,00 часа. **Вх. № 388/24.07.2025г.**

МАРГАРИТА СТАМАТОВА – Вносителя имате ли нещо да добавите?

МАРИЯ ГЕНОВА - **Уважаеми общински съветници,** Предложеното решение съдържа една основна точка. То е свързано с настъпилата промяна поради кончината на управителя на УМБАЛ – Бургас, доц. д-р Бойко Меракчийски, на 30 юни. Съгласно действащата процедура, съставът на Съвета на директорите следва да бъде допълнен. В тази връзка се предлага проф. Гончев да бъде назначен за член на Съвета на директорите, като същевременно бъде освободен от досегашната си функция на независим член. Предвижда се той временно да изпълнява длъжността управител. На негово място като независим член на Съвета се предлага да бъде назначен представител – юрисконсулт, който да попълни състава на Съвета на директорите .Със същото решение следва да определим кмета на Общината за представител в Общото събрание с право да гласува решението. В случай на отсъствие на кмета, мен – като негов заместник – да представлявам общината в събранието.

МАРГАРИТА СТАМАТОВА – Имате думата за въпроси, мнения. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения. Няма. Който е съгласен с така направените предложения за решения по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следните

Р Е Ш Е Н И Я:

1. На основание чл. 21, ал.1, т. 23 от ЗМСМА, Общински съвет – Карнобат упълномощава Георги Иванов Димитров – Кмет на Община Карнобат да присъства и гласува решенията по предложения дневен ред в извънредното общо събрание на акционерите на „УМБАЛ – Бургас“ АД.

2. При невъзможност на Кмета на Община Карнобат да участва в горепосоченото събрание, Общински съвет – Карнобат упълномощава Мария Любчова Генова – Заместник - кмет на Община Карнобат да присъства и гласува решенията по предложения дневен ред в извънредното общо събрание на акционерите на „УМБАЛ – Бургас“ АД.

 **ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ОТДАВАНЕ ПОД НАЕМ, ЧРЕЗ ТЪРГ, НА СВОБОДНИТЕ ПАСИЩА И ЛИВАДИ ОТ ОБЩИНСКИ ПОЗЕМЛЕН ФОНД, ЗА КАЛЕНДАРНАТА 2026 ГОДИНА. **Вх. № 381/16.07.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. Общински съвет-Карнобат, на основание чл.21, ал. 1, т. 8 от ЗМСМА, чл. 37и, ал.13 от Закона за собствеността и ползването на земеделските земи, дава съгласие за отдаване под наем за срок една календарна година – 2026 г., на останалите свободни пасища, мери и ливади от общински поземлен фонд, съгласно Приложение, неразделна част от настоящото решение, на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

2. Общински съвет - Карнобат възлага на кмета на община Карнобат да предприеме необходимите действия за провеждането на търг по т.1.

 **ШЕСТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** Отдаване под наем на част от имот – публична общинска собственост, за разполагане на преместваем обект по чл.56 от ЗУТ **Вх. № 379/14.07.2025г.**

МАРГАРИТА СТАМАТОВА – Вносителя имате ли нещо да добавите?

ГЕОРГИ ДИМИТРОВ – Нямам какво да добавя.

МАРГАРИТА СТАМАТОВА – Колеги имате думата. Няма. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения. Има ли възражения да гласуваме заедно решенията за допълване на програмата и съгласието за отдаване под наем. Няма.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

I. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 20.200 / 30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ като в раздел III.А.“Имоти за предоставяне под наем“, в частта „помещения, терени“, се добавят:

* Терен № 43 от схемата по чл.56 от ЗУТ , с площ до 1 кв.м. в гр.Карнобат, ул. „Карнобатска комуна“ № 1, предназначен за поставянето на кафемашина;
* Терен с площ 30 кв.м., находящ се в северната част на ПИ 36525.503.225 по КККР на гр.Карнобат, номер по предходен план УПИ XXV, кв.11 по УРП на ПЗ „Север“ гр.Карнобат, за който е съставен Акт за частна общинска собственост № 1101/25.01.2001 г. - № 14а в схемата, одобрена от гл.архитект.

II. Общински съвет-Карнобат, на основание чл.21, ал.1, т.8 от Закона за местното самоуправление и местната администрация, чл. 14, ал.7 от Закона за общинската собственост, дава съгласие за отдаване под наем на част от имот в гр.Карнобат – публична общинска собственост, представляващ **т**ерен **№ 43 от схемата по чл.56 от ЗУТ , с площ до 1 кв.м, в гр.Карнобат, ул. „Карнобатска комуна“ № 1, за поставянето на кафемашина /с площ до 1 кв.м/, за срок от 5 /пет/ години,** с начална наемна цена – определената базисна цена в Приложение № 2 към Наредбата за реда за придобиване, управление и разпореждане с общинско имущество – собственост на Община Карнобат:

ІIІ. Отдаването под наем да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат.

ІV. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правните сделки.

 **ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ОБЯВЯВАНЕ НА ОБЕКТ ОТ ПЪРВОСТЕПЕННО ОБЩИНСКО ЗНАЧЕНИЕ И ДОПЪЛНЕНИЕ НА ГОДИШНАТА ПРОГРАМА ЗА УПРАВЛЕНИЕ И РАЗПОРЕЖДАНЕ С ИМОТИ – ОБЩИНСКА СОБСТВЕНОСТ, ПРИЕТА С РЕШЕНИЕ №20.200/30.01.2025 Г. НА ОБЩИНСКИ СЪВЕТ – КАРНОБАТ. **Вх. № 376/11.07.2025г.**

МАРГАРИТА СТАМАТОВА – Вносителя имате ли нещо да добавите?

ГЕОРГИ ДИМИТРОВ - Става дума за  три декара, които попадат в пътя за пречиствателната станция. Бях при министър Тахов, подсказаха начин по който можем по-бързо да решим проблема. Горските твърдят, че това е само залесил се терен - там има няколко диви ореха и малко акация и те са го нарочили за гора - предлагаха ни по-сложната процедура. Това което предлагаме е по-бързата процедура и смятам, че до септември месец, ако вземем това решение, можем да се оправим и да продължим строежа на пътя.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЕ:

І. Общински съвет – Карнобат на основание чл.21, ал.1, т.23 от ЗМСМА, чл.73, ал.5 от Закона за горите, във връзка с § 5, т.73 от Допълнителните разпоредби към Закона за устройство на територията и § 1, т.6 от Допълнителните разпоредби към Закона за общинската собственост **обявява обект „Трасе на обслужващ път до поземлен имот с идентификатор 36525.46.3, отреден „за ПСОВ“ – гр.Карнобат по КККР на град Карнобат“ за обект от първостепенно значение на Община Карнобат**. Обектът включва следните поземлени имоти – публична общинска собственост с идентификатори: 36525.68.892, 36525.64.877, 36525.68.888, 36525.68.890, 36525.51.255, 36525.51.256, 36525.51.258, 36525.51.260, 36525.51.262, 36525.51.265, 36525.49.904, 36525.49.906, 36525.49.907, 36525.49.909, 36525.49.910, 36525.49.912, 36525.49.913, 36525.49.915, 36525.49.916, 36525.49.920, 36525.49.921, 36525.49.922, 36525.49.924, 36525.48.276, 36525.47.892, 36525.47.895, 36525.46.484, 36525.46.486 и 36525.46.489 по КККР на град Карнобат, местност „Гюр чешма“.

ІІ. Общински съвет – Карнобат на основание чл.21, ал.1, т.12 от ЗМСМА, чл.8, ал.9 от Закона за общинската собственост, във връзка с § 5, т.73 от Допълнителните разпоредби към Закона за устройство на територията и § 1, т.6 от Допълнителните разпоредби към Закона за общинската собственост допълва Програмата за управление и разпореждане с имоти – общинска собственост за 2025 година, приета с Решение №20.200/30.01.2025 г. на Общински съвет - Карнобат с нов раздел „VІІІ. ОБЕКТИ ОТ ПЪРВОСТЕПЕННО ЗНАЧЕНИЕ“, със следното съдържание:

„VІІІ. ОБЕКТИ ОТ ПЪРВОСТЕПЕННО ЗНАЧЕНИЕ - „Трасе на обслужващ път до поземлен имот с идентификатор 36525.46.3, отреден „за ПСОВ“ – гр.Карнобат по КККР на град Карнобат“, който включва следните поземлени имоти - общинска собственост с идентификатори: 36525.68.892, 36525.64.877, 36525.68.888, 36525.68.890, 36525.51.255, 36525.51.256, 36525.51.258, 36525.51.260, 36525.51.262, 36525.51.265, 36525.49.904, 36525.49.906, 36525.49.907, 36525.49.909, 36525.49.910, 36525.49.912, 36525.49.913, 36525.49.915, 36525.49.916, 36525.49.920, 36525.49.921, 36525.49.922, 36525.49.924, 36525.48.276, 36525.47.892, 36525.47.895, 36525.46.484, 36525.46.486 и 36525.46.489 по КККР на град Карнобат, местност „Гюр чешма“.

ІІІ. Общински съвет – Карнобат на основание чл.60, ал.1 от АПК допуска предварително изпълнение на настоящите решения, за да се защитят особено важни обществени интереси, свързани с необходимостта от изграждане на обслужващ път до поземлен имот с идентификатор 36525.46.3, отреден „за ПСОВ“ – гр. Карнобат, с цел реализиране на „Интегриран воден проект за област Бургас“, в частност изграждане на ПСОВ-гр. Карнобат, като от закъснението на изпълнението му може да последва значителна вреда, обусловена от забавяне на проектните дейности.

 **ПО ОСМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ДАВАНЕ НА РАЗРЕШЕНИЕ ЗА ИЗРАБОТВАНЕ НА ПРОЕКТ ЗА ЗА ИЗМЕНЕНИЕ НА ПУП-ПУР /ПЛАН ЗА УЛИЧНА РЕГУЛАЦИЯ/, КАСАЕЩО ИЗМЕНЕНИЕ НА УЛИЧНАТА РЕГУЛАЦИОННА ЛИНИЯ ПО ИМОТНАТА ГРАНИЦА НА ВСИЧКИ ИМОТИ В КВ. 71 ПО ДЕЙСТВАЩИЯ РЕГУЛАЦИОНЕН ПЛАН НА ГРАД КАРНОБАТ. **Вх. № 374/09.07.2025г.**

МАРГАРИТА СТАМАТОВА – Вносителя имате ли нещо да добавите?

ГЕОРГИ ДИМИТРОВ – Нямам какво да добавя, страшно много грешки в кадастралната карта, някъде границата минава 20 см. пред оградите или 20 след тях. Ще се налага почти всяка сесия да разглеждаме подобни докладни.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?

Ако няма предлагам да преминем към гласуване на предложеното проекто – решение.

 Който е съгласен с така направеното предложение, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следното

РЕШЕНИЕ:

На основание чл.21, ал.1, т.11 от ЗМСМА във връзка с чл. 134, ал.2, т.2, чл.124а, ал.1 и чл.124б, ал.1 и ал.5 от ЗУТ, общински съвет Карнобат:

 РАЗРЕШАВА изработването на проект за изменение на ПУП-ПУР /план за улична регулация/, касаещо изменение на уличната регулационна линия по имотната граница на всички имоти в кв. 71 по действащия регулационен план на гр. Карнобат;

 ОДОБРЯВА ЗАДАНИЕТО по чл. 125 от ЗУТ за изработване на ПУП – план за регулация.

 **ПО ДЕВЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** Обществен превоз на пътници по утвърдени транспортни схеми. **Вх. № 378/14.07.2025г.**

МАРГАРИТА СТАМАТОВА – Вносителя имате ли нещо да добавите?

ГЕОРГИ ДИМИТРОВ -  Аз по предложената схема нямам какво да кажа, тя е съгласувана. Истината е, че с транспорта става все по-зле. Няма превозвачи, защото са нерентабилни повечето от линиите.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. Общински съвет – Карнобат, на основание чл.21, ал.1, т.23 от Закона за местното самоуправление и местната администрация и чл.8, ал.3 и ал.4 от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, утвърждава общинската транспортна схема, с направените изменения в маршрутни разписания /Приложения №№ 7, 8 и 9/.

2. Общински съвет – Карнобат, на основание чл.21, ал.1, т.23 от ЗМСМА и чл.16в от Наредба № 2 от 15.03.2002 г. за условията и реда за утвърждаване на транспортни схеми и за осъществяване на обществени превози на пътници с автобуси, във връзка с чл.19, ал.2 от Закона за автомобилните превози, дава съгласие за възлагане на превозите по автобусни линии от квотата на Община Карнобат /Приложение № 1 – Приложение №12/, след провеждането на процедура по реда на Закона за обществените поръчки.

 3. Общински съвет - Карнобат упълномощава кмета на община Карнобат да извърши необходимите действия във връзка с възлагане на превозите по автобусни линии от квотата на Община Карнобат /Приложение № 1 – Приложение №12/.

**ПО ДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на превозвача „М-Бус“ ООД на новопридобити електрически автобуси и зарядни станции под наем за срока на Договор № РV 414/06.02.2023 г. (а именно до 31.12.2025 г.) за извършване на превоз на пътници по вътрешноградски автобусни линии № 1 и № 2.  **Вх. № 385/17.07.2025г.**

МАРГАРИТА СТАМАТОВА – Вносителя имате ли нещо да добавите?

 ГЕОРГИ ДИМИТРОВ - Много се забавихме с реализацията на проекта, но това забавяне се дължи основно на нуждата от съдействие от страна на Виена, откъдето очаквахме потвърждение за предоставяне на необходимата мощност за изграждане на зарядна станция. Без такава станция, електрическите автобуси просто няма как да функционират пълноценно.

 Проведохме разговори и на база експертна оценка определихме размера на наема, който трябва да бъде плащан на общината. Тъй като автобусите са собственост на Общината, се оказа, че финансово погледнато, ситуацията е донякъде "кон за кокошка" – очакваният годишен наем е около 70 000 лв., докато само застраховките "Каско" за автобусите ще струват приблизително 30 000 лв. Въпреки това, градският транспорт в Карнобат вече ще разполага с нови електрически автобуси. Това е част от съвместен проект с Община Айтос. Заедно с автобусите реализирахме и изграждането на велоалея, а сега и на зарядната станция. Целият проект се изпълнява с 10% съфинансиране от страна на Общината, като останалата част е осигурена чрез външно финансиране.

МАРГАРИТА СТАМАТОВА – Други има ли. Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Виждате има два проекта – на споразумение и на договор, които са предложени за одобрение, както и съгласието на съвета да се отдаде под наем. Някой има ли възражения да гласуваме заедно решенията. Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. На основание чл. 8, ал. 1 и чл. 14, ал. 6 от Закона за общинската собственост и чл. 21, ал. 1, т. 8 от Закона за местното самоуправление и местната администрация, Общински съвет - Карнобатдава съгласиеда бъдат предоставени възмездно на „М-БУС“ ООД, за ползване 3 (три) броя електробуси СОР ЕБН/SOR EBN 9,5, 3 (три) броя бавни зарядни станции NSP 31 и 1 (един) брой бърза зарядна станция RNS 40, за срока на Договор № РV 414/06.02.2023 г. (а именно до 31.12.2025 г.).
2. Одобрява Проект на споразумение между Община Карнобат и „М-БУС“ ООД, гр. Бургас.
3. Одобрява проект на договор за наем на превозни средства (автобуси) за извършване на обществена услуга за превоз на пътници и наем на зарядни станции.

**Приложения:**

1. Проект на споразумение между Община Карнобат и „М-БУС“ ООД, гр. Бургас.
2. Проект на договор за наем на превозни средства (автобуси) за извършване на обществена услуга за превоз на пътници и наем на зарядни станции.
3. Доклад и експертна пазарна оценка.

 **ПО ЕДИНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Мария Генова – зам. кмет на Община Карнобат, относно:** Приемане на Общински годишен план за социалните услуги през 2026 г. на територията на община Карнобат. **Вх. № 384/17.07.2025г.**

МАРГАРИТА СТАМАТОВА – Вносителя имате ли нещо да добавите?

МАРГАРИТА СТАМАТОВА – Няма. Въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложеното проекто – решение.

 Който е съгласен с така направеното предложение за решение по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следното

РЕШЕНИЕ:

 І. Общински съвет-Карнобат на основание чл. 21, ал. 1, т. 12 от Закона за местното самоуправление и местната администрация, чл.63 от Наредбата за планирането на социалните услуги, във връзка с чл. 17, ал.1, т.7 от Закона за местното самоуправление и местната администрация и чл.25, ал.1 от Закона за социалните услуги **приема** Общински годишен план за социалните услуги през 2026 г. на територията на община Карнобат.

II. Възлага на Кмета на Община Карнобат в срок до 31 август 2025 г. да изпрати по електронен път на Агенция за социално подпомагане, приетият План и същият да бъде публикуван на официалната интернет страница на Община Карнобат.

**Приложение**: Общински годишен план за социалните услуги през 2026 г. на територията на община Карнобат

**ПО ДВАНАДЕСЕТА ТОЧКА ОТ ДНЕВНИЯ: ДОКЛАДНА ЗАПИСКА от Мария Генова – зам. кмет на Община Карнобат, относно:** Кандидатстване на Община Карнобат по процедура чрез директно предоставяне на средства по Механизма за възстановяване и устойчивост. **Вх. № 383/16.07.2025г.**

МАРГАРИТА СТАМАТОВА – Вносителя имате ли нещо да добавите?

МАРИЯ ГЕНОВА– Няма какво да добавя. Има само една техническа грешка в решението е записано 1 брой автобус да оправи на 1 брой автомобил.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения и направеното уточнение в решението по докладната записка, моля да гласува.

 След гласуване общинските съветници с 16 гласа „ЗА“, 0 „Против“, 0“ Въздържал се, приеха следните

РЕШЕНИЯ:

1. Общински съвет - Карнобат на основание чл. 21, ал. 1, т. 23 от ЗМСМА дава съгласие на Община Карнобат да кандидатства по Инвестиция 5 на Механизма за възстановяване и устойчивост „Инсталиране на фотоволтаични системи в съществуващи сгради за социални услуги и предоставяне на електрически превозни средства и свързани зарядни станции за предоставяне на социални услуги“ по двата компонента на процедурата:

- Компонент 1 - Инсталиране на фотоволтаични системи с капацитет до 30 kW в шест центъра на територията на общината, предоставящи социални услуги, делегирани от държавата дейност;

- Компонент 2 – Закупуване на 1 брой електрически автомобил с 1 брой зарядна станция за нуждите на всички социални услуги в община Карнобат.

2. Общински съвет - Карнобат декларира, че

- всяка една социална услуга, чиято сграда е предмет на интервенция по процедурата, ще бъде поддържана минимум 5 години след датата на приключване на дейностите по инвестицията и одобрение на искането за окончателно плащане;

- предназначението на сградите, обект на интервенция по инвестицията, няма да бъдат променяни за период не по-малък от 5 години след датата на приключване на дейностите по инвестицията и одобрение на искането за окончателно плащане;

- закупеният електрически автомобил по настоящата процедура ще се използва за осигуряване на дейностите по предоставяне на социални услуги в общината, няма да бъде продаван и ще бъде поддържан минимум 5 години след датата на приключване на дейностите по инвестицията и одобрение на искането за окончателно плащане.

3. Общински съвет - Карнобат упълномощава Кмета на Община Карнобат да извърши необходимите действия във връзка с разработване, кандидатстване за финансиране и реализиране на проектното предложение при неговото евентуално одобрение.

4. На основание чл. 60 ал. 1 от Административно-процесуалния кодекс, Общински съвет Карнобат допуска предварително изпълнение на настоящите решения.

 След изчерпване на дневния ред, председателя на Общинския съвет – Карнобат-Маргарита Стаматова закри ДВАДЕСЕТ И ШЕСТОТО ЗАСЕДАНИЕ на Общинския съвет - Карнобат.

 ПРЕДСЕДАТЕЛ ОбС:

 /М.Стаматова/

 СЕКРЕТАР:

 /М.Колева/